ଆଜି ମହାପ୍ରଭୁଙ୍କ ବନକଲାଗି । ଏଥି ପାଇଁ ୪ ଘଣ୍ଟା ବନ୍ଦ ରହିବ ଶ୍ରୀଜିଉଙ୍କ ସର୍ବସାଧାରଣ ଦର୍ଶନ । ବନକଲାଗି ନୀତି ପାଇଁ ୪ ଘଣ୍ଟା ପାଇଁ ଦର୍ଶନ ଦେବେନି ମହାପ୍ରଭୁ । ଅପରାହ୍ନ ୪ରୁ ୮ଟା ପର୍ଯ୍ୟନ୍ତ ବନ୍ଧ ରହିବ ମହାପ୍ରଭୁଙ୍କ ମୁଖ୍ୟ ଦ୍ୱାର । ଏହି ନୀତି ସମୟରେ ସାଧାରଣ ଭକ୍ତଙ୍କ ଦର୍ଶନ ବନ୍ଦ ରହିଥିବା ବେଳେ ଆଜି ସାଧାରଣଙ୍କ ଭକ୍ତ ଦର୍ଶନ ବନ୍ଦ ରହିବ. ବିଭିନ୍ନ ପ୍ରାକୃତିକ ରଙ୍ଗରେ ଦତ୍ତମହାପାତ୍ର ସେବାୟତମାନେ ଗୋଷ୍ଠୀଗତ ଭାବେ ମହାପ୍ରଭୁଙ୍କୁ ବନକଲାଗି କରାଇବେ. ଦ୍ୱିତୀୟ ଭୋଗମଣ୍ଡପ ଶେଷ ହେବା ପରେ ଏହି ଗୁପ୍ତନୀତି ଅନୁଷ୍ଠିତ ହେବ. ମହାପ୍ରଭୁଙ୍କର ଅନେକ ଗୁପ୍ତନୀତି ମଧ୍ୟରୁ ଏହା ଅନ୍ୟତମ ହୋଇଥିବାବେଳେ ହିଙ୍ଗୁଳା, ହରିତାଳ, କସ୍ତୁରି, ଶଙ୍ଖ, କଳା ପ୍ରଭୃତି ବିଭିନ୍ନ ପ୍ରାକୃତିକ ରଙ୍ଗର ମିଶ୍ରଣରେ ପ୍ରସ୍ତୁତ ପ୍ରଲେପ ଦ୍ୱାରା ମହାପ୍ରଭୁଙ୍କୁ ଶ୍ରୀମୁଖ ଶୃଙ୍ଗାର କରାଯିବ. ଶ୍ରୀଜିଉଙ୍କ ମୁଖମଣ୍ଡଳକୁ ସୁରକ୍ଷିତ ରଖିବା ପାଇଁ ପ୍ରତ୍ୟେକ ମାସର ଏକାନ୍ତ ପୂର୍ବରୁ ଏହି ନୀତି ଅନୁଷ୍ଠିତ ହୋଇଥାଏ.
